ตลาดหุ้นสหรัฐปิดในแดนบวก
หุ้นสหรัฐฯปิดบวกพอประมาณตามตลาดหลักทรัพย์ยุโรป  ขณะที่ราคาน้ำมันตลาดนิวยอร์กพุ่งแรงทะลุ 100 ดอลลาร์
18 ม.ค. 2555

หุ้นสหรัฐฯปิดบวกพอประมาณตามตลาดหลักทรัพย์ยุโรป  ขณะที่ราคาน้ำมันตลาดนิวยอร์กพุ่งแรงทะลุ 100 ดอลลาร์
ตลาดหุ้นสหรัฐฯวานนี้(17ม.ค.) ปิดในแดนบวกตามตลาดหุ้นต่างๆในยุโรปจากปัจจัยเศรษฐกิจที่ดีเกินคาดหมายของจีนประกอบกับข้อมูลกิจกรรมทางเศรษฐกิจอันแข็งแกร่งในภูมิภาคนิวยอร์ก        ดัชนีหุ้นดาวโจนส์ เพิ่มขึ้น 60.16 จุด (0.48 เปอร์เซ็นต์) ปิดที่ 12,482.22 แนสแดค เพิ่มขึ้น 17.41 จุด (0.64 เปอร์เซ็นต์) ปิดที่ 2,728.08 เอสแอนด์พี เพิ่มขึ้น 4.57 จุด (0.35 เปอร์เซ็นต์) ปิดที่ 1,293.66  ขณะที่ราคาน้ำมันตลาดนิวยอร์กพุ่งแรงทะลุ 100 ดอลลาร์ จากข้อมูลบวกทางเศรษฐกิจของจีน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ เพิ่มขึ้น 2.01 ดอลลาร์ ปิดที่ 100.71 ดอลลาร์ต่อบ่าร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 19 เซนต์ ปิดที่ 111.53 ดอลลาร์ต่อบาร์เรล